钦定古今图书集成/明伦汇编/官常典/第719卷 > 庞孝泰
## 钦定古今图书集成/明伦汇编/官常典/第719卷 > 庞孝泰

按《册府元龟》，孝泰为左骁卫将军。高宗遣将征高丽，
孝泰为沃沮道总管。时孝泰率令南水战之士于蛇
水之上，高丽盖苏文益兵击之，孝泰大败。或劝突围
就刘伯英、曹继叔之营，孝泰曰：“我伏事国家两代，过
蒙恩遇，高丽不灭，吾必不还。伯英等何必救我？又我
将乡里子弟五千馀人，今并死尽，岂一身自求生邪！”
贼内薄攻之，死者累万，箭如猬毛，遂与其子一十三
人皆死之。